AQSh prezidentligi uchun nomzodlar Donald Tramp va Hillari Klinton vakillari Oq uyda tashkil etilgan brifingda ishtirok etishdi. Yig‘ilish, Barak Obama rahbarligidagi ma’muriyat ishlarini qabul qilish jarayoniga bag‘ishlandi, deyiladi Oq uy matbuot xizmati tarqatgan xabarnomada. "25-avgustda bo‘lib o‘tgan yig‘ilishda Tramp vakili, Nyu-Jyersi gubernatori Kris Kristi va Klinton tomonidan sobiq ichki ishlar vaziri Ken Salazar ishtirok etdi, - deyiladi xabarda. – AQSh ma’muriyati shoshib qolmaslik uchun shunday yo‘l tutishni ma’qul ko‘rmoqda". Salazar va Kristi Oq uy xodimlari rahbari Denis Makdonou bilan hokimiyatning saylangan prezidentga silliq o‘tishini ta’minlash, turli kutilmagan hodisalarga shay turishlik hamda hukumat xodimlarini o‘zgartirish masalalarini muhokama etishgan.